CELEX: 32021D1095
Language: lt
Date: 2021-07-02 00:00:00
Title: Komisijos įgyvendinimo sprendimas (ES) 2021/1095 2021 m. liepos 2 d. kuriuo nustatoma išlaidų, susijusių su skolinimosi ir skolos valdymo operacijomis pagal priemonę „NextGenerationEU“, paskirstymo metodika

2021 7 5   
               
               
                  LT
               
               
                  Europos Sąjungos oficialusis leidinys
               
               
                  L 236/75
               
            
         KOMISIJOS ĮGYVENDINIMO SPRENDIMAS (ES) 2021/1095
         2021 m. liepos 2 d.
         kuriuo nustatoma išlaidų, susijusių su skolinimosi ir skolos valdymo operacijomis pagal priemonę „NextGenerationEU“, paskirstymo metodika
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į Europos atominės energijos bendrijos steigimo sutartį,
         atsižvelgdama į 2021 m. vasario 12 d. Europos Parlamento ir Tarybos reglamentą (ES) 2021/241, kuriuo nustatoma ekonomikos gaivinimo ir atsparumo didinimo priemonė (1), ypač į jo 15 straipsnio 4 dalį,
         atsižvelgdama į 2020 m. gruodžio 14 d. Tarybos sprendimą (ES, Euratomas) 2020/2053 dėl Europos Sąjungos nuosavų išteklių sistemos, kuriuo panaikinamas Sprendimas 2014/335/ES, Euratomas (2), ypač į jo 5 straipsnio 3 dalį,
         kadangi:
         
                     (1)
                  
                  
                     reaguojant į COVID-19 krizę buvo priimtas su priemone „NextGenerationEU“ (toliau – NGEU) susijęs gaivinimo priemonių rinkinys, skirtas ekonomikos gaivinimo iniciatyvoms finansuoti, kartu sudarant sąlygas vykdyti žaliąją ir skaitmeninę Europos Sąjungos ekonomikos pertvarką. Šiuo požiūriu NGEU programos yra programos, finansuojamos pagal Tarybos Reglamento (ES) 2020/2094 (3) 2 straipsnio 2 dalį, jeigu pagal jas įgyvendinamos to reglamento 1 straipsnio 2 dalyje nurodytos priemonės;
                  
               
                     (2)
                  
                  
                     pagal Sprendimo (ES, Euratomas) 2020/2053 5 straipsnio 1 dalį Komisija įgaliota Sąjungos vardu kapitalo rinkose skolintis lėšas, kurių suma neviršija 750 000 mln. EUR 2018 m. kainomis; iš jų iki 360 000 mln. EUR 2018 m. kainomis gali būti panaudota paskoloms teikti ir iki 390 000 mln. EUR 2018 m. kainomis – išlaidoms padengti;
                  
               
                     (3)
                  
                  
                     pagal Sprendimo (ES, Euratomas) 2020/2053 5 straipsnio 2 dalį pasiskolintų lėšų, naudotinų išlaidoms, pagrindinė suma ir susijusios mokėtinos palūkanos turi būti grąžinamos iš Sąjungos biudžeto;
                  
               
                     (4)
                  
                  
                     pagal Reglamento (ES) 2021/241 15 straipsnio 3 dalį ir Europos Parlamento ir Tarybos reglamento (ES, Euratomas) 2018/1046 220 straipsnio 5 dalies e punktą (4) išlaidas, susijusias su pasiskolintomis lėšomis, skirtomis paskoloms suteikti pagal Reglamentą (ES) 2021/241, turi padengti valstybė narė gavėja;
                  
               
                     (5)
                  
                  
                     įgyvendinant Komisijos diversifikuotą finansavimo strategiją, skirtą NGEU skolinimosi operacijoms ir NGEU skolos valdymo operacijoms vykdyti, kapitalas nebėra pritraukiamas sudarant atskirus sandorius. Pagal tą modelį finansavimo išlaidas buvo lengva nustatyti ir susieti su konkrečiu skolinimosi sandoriu, o susijusias išlaidas buvo galima perkelti paskolos gavėjui kartu su skolinimosi sandorio pajamomis. Tuo tarpu pagal NGEU diversifikuotą finansavimo strategiją išmokos turi būti finansuojamos iš bendro finansavimo fondo, kurį sudaro trumpalaikio ir ilgalaikio finansavimo priemonės ir kurio ištekliais naudojamasi, kai reikia mokėti išmokas gavėjams. Diversifikuota finansavimo strategija užtikrinamos palankiausios sąlygos skolinantis dideles lėšų sumas su skirtingais grąžinimo terminais. Taigi, siekiant sąžiningai, teisingai ir skaidriai apskaičiuoti ir priskirti pasidalijamas išlaidas, susijusias su kiekviena išmoka, reikalingas specialus metodas;
                  
               
                     (6)
                  
                  
                     kad būtų galima taikyti šį sąžiningą, teisingą ir skaidrų metodą, Komisija turėtų nustatyti bendrą suderintą išlaidų metodiką, taikytiną tiek su paskolomis susijusioms išmokoms, tiek išmokoms, susijusioms su išorės asignuotosiomis pajamomis pagal Reglamento (ES) 2020/2094 3 straipsnio 1 dalį;
                  
               
                     (7)
                  
                  
                     reikėtų taikyti naują išlaidų paskirstymo metodiką, kuria būtų užtikrinama, kad nevyktų skirtingų kategorijų gavėjų tarpusavio kryžminis subsidijavimas. Visos su paskolomis siejamos skolinimosi išlaidos turėtų būti priskiriamos valstybėms narėms gavėjoms, kurioms paskolos suteiktos pagal Reglamentą (ES) 2021/241. Visos skolinimosi išlaidos, siejamos su išorės asignuotosiomis pajamomis pagal Reglamento (ES) 2020/2094 3 straipsnio 1 dalį, turėtų būti priskiriamos Sąjungos biudžetui remiantis faktinėmis išlaidomis, patirtomis kaupiant ir išmokant atitinkamą pajamų dalį įvairiems gavėjams. Metodika turėtų apimti visas Komisijos patiriamas išlaidas, susijusias su skolinimusi pagal NGEU, įskaitant visas administracines išlaidas, ir turėtų užtikrinti, kad kiekvienai išmokai būtų apskaičiuojamos skirtingų kategorijų išlaidos;
                  
               
                     (8)
                  
                  
                     pagal šią išlaidų apskaičiavimo ir paskirstymo metodiką turėtų būti išskiriamos trijų kategorijų išlaidos. Pirmosios kategorijos išlaidos – tai finansavimo išlaidos, kurias sudaro palūkanos ir kiti mokesčiai, kuriuos Komisija privalo mokėti už įvairias priemones, skirtas šioms išmokoms finansuoti. Antrajai kategorijai priklauso likvidumo valdymo išlaidos, patiriamos dėl sumų, laikinai laikomų likvidumo sąskaitose kaip rezervas būsimiems mokėjimams vykdyti. Trečiosios kategorijos išlaidos – tai techninių ir veiklos pajėgumų, kurių reikia diversifikuotai finansavimo strategijai įgyvendinti, kūrimo ir palaikymo administracinės išlaidos;
                  
               
                     (9)
                  
                  
                     finansavimo išlaidos, kurios patiriamos dėl ilgalaikio skolinimosi sandorių, turėtų būti apskaičiuojamos remiantis išlaidomis, patiriamomis dėl visų skolinimosi operacijų per šešių mėnesių laikotarpį, į kurį paprastai patenka išmokėjimo diena. Toks skirstymas į šešių mėnesių laikotarpius grindžiamas būtinybe užtikrinti, kad išmokai tenkančios finansavimo išlaidos būtų glaudžiai susietos su vyraujančiomis rinkos kainomis tuo metu, kai daroma išmoka, ir nebūtų grindžiamos finansavimo išlaidomis, patirtomis kokiu nors tolimu laikotarpiu. Tokiu būdu finansavimo priemonės ir susijusios išlaidos priskiriamos atitinkamiems vienetams. Tikslus finansavimo fondas nustatomas tik baigiantis šešių mėnesių laiko vienetui. Tai turėtų sudaryti sąlygas tokias pačias finansavimo išlaidas taikyti bet kokiai tuo pačiu metu atliktai ir tam pačiam laiko vienetui priskirtai išmokai ir visų pirma turėtų užtikrinti, kad valstybėms narėms būtų taikomas sąžiningas, teisingas ir skaidrus metodas. Valstybės narės ir Sąjungos biudžetas už išorės asignuotąsias pajamas pagal Reglamento (ES) 2020/2094 3 straipsnio 1 dalį turėtų mokėti savo atitinkamą dalį. Taip išvengiama savivalės arba atsitiktinumo, kurie buvo būdingi tradicinei kompensacinei sistemai, kai bet kurio konkretaus gavėjo išlaidos atitiko sąlygas, galiojusias konkrečią skolinimosi dieną. Kiekvienas laiko vienetas turėtų apimti šešių mėnesių laikotarpį nuo sausio 1 d. arba liepos 1 d., išskyrus pirmąjį, kuris turėtų apimti laikotarpį nuo 2021 m. birželio 1 d. iki 2021 m. gruodžio 31 d. Paskutinio laiko vieneto galiojimo laikotarpis turėtų pasibaigti 2026 m. gruodžio 31 d., tad iš viso yra vienuolika laiko vienetų. Laiko vienetai turėtų pasibaigti grąžinus visas finansuotas išmokas;
                  
               
                     (10)
                  
                  
                     paskolų gavėjams taikomos palūkanų normos bus stabilios, tačiau periodiškai šiek tiek koreguojamos, kai į finansavimo fondą įtrauktas priemones suėjus jų grąžinimo terminui reikės pakeisti. Komisija plėtos savo pajėgumą naudoti išvestines finansines priemones, kaip antai apsikeitimo sandorius, likusiai palūkanų rizikai valdyti ir siūlys galimybę valstybėms narėms gauti fiksuotųjų palūkanų normų paskolas. Visas šios fiksuotųjų palūkanų normų priemonės išlaidas turėtų dengti tik šia galimybe pasinaudojusios valstybės narės;
                  
               
                     (11)
                  
                  
                     vieno laiko vieneto išmokų sumos turėtų atitikti ilgalaikio finansavimo priemonių, priskirtų tam laiko vienetui, sumą. Dažniausiai pajamos bus išmokamos per tą patį laiko vienetą ir jam priskiriamos, nes išleidus ilgalaikio finansavimo priemonių pajamos paprastai didėdavo. Tačiau dėl nenumatyto vėlavimo atlikti išmokas gali pasitaikyti atvejų, kai ilgalaikio finansavimo pajamos susikaupė, bet negali būti išmokėtos taip, kaip buvo numatyta iš pradžių. Tokiu atveju išmokėjimas gali būti nukeltas ir atliktas kito laiko vieneto laikotarpiu. Tačiau, jeigu tokiems konkretiems finansavimo poreikiams lėšos jau surinktos ir priskirtos ankstesniam laiko vienetui, per šį laiko vienetą jų negalima panaudoti kitiems poreikiams. Šiomis aplinkybėmis turėtų būti įmanoma susijusias išmokas priskirti tam laiko vienetui, kuriam buvo priskirtos finansavimo priemonės. Taip pat turėtų būti įmanoma kito laiko vieneto ilgalaikio finansavimo priemones priskirti ankstesniam laiko vienetui, jeigu šio laiko vieneto ilgalaikio finansavimo priemonių sumos nepakanka išmokų sumai padengti;
                  
               
                     (12)
                  
                  
                     Komisijai taip pat reikės per ankstesnį laiko vienetą numatyti išmokų poreikius, kurių gali kilti kito laiko vieneto pradžioje. Kad galėtų atsižvelgti į tokias situacijas ir užtikrinti, kad turėtų išteklių palankiomis sąlygomis išmokoms išmokėti artėjant vieno laiko vieneto pabaigai ir kito pradžiai, Komisija turėtų turėti galimybę priskirti ilgalaikio finansavimo priemones kitam laiko vienetui;
                  
               
                     (13)
                  
                  
                     gebėjimas valdyti finansavimo operacijų likvidumą naudojant trumpalaikio skolinimosi priemones ir prudenciniais tikslais laikant grynuosius pinigus yra viena pagrindinių būdingų diversifikuotos finansavimo strategijos ypatybių. Taip valdydama likvidumą Komisija galės patenkinti visus mokėjimo poreikius ir pritaikyti emisijas prie rinkos sąlygų. Naudojantis šiais pajėgumais ir pritraukiant pajamas trumpalaikių vertybinių popierių emisijomis bei laikinai laikant tam tikras pajamas likvidumo sąskaitoje, kad prireikus būtų galima atlikti visus pareikalautus mokėjimus, susidaro išlaidų. Šiuo sprendimu turėtų būti nustatytas pagrindas, kuriuo remiantis tokios likvidumo išlaidos būtų apskaičiuojamos ir atitinkamais metais sąžiningai bei teisingai priskiriamos visiems susijusiems pajamų gavėjams;
                  
               
                     (14)
                  
                  
                     jeigu išmokų poreikiai yra didesni nei atitinkamam laiko vienetui priskirtų ilgalaikio finansavimo priemonių arba palūkanų mokėjimų suma, gali susidaryti laiko vieneto likvidumo deficitas. Jeigu išmokų poreikiai yra mažesni nei atitinkamam laiko vienetui priskirtų ilgalaikio finansavimo priemonių ar NGEU gautų grąžinimo mokėjimų, susijusių su laiko vienetui priskirtomis negrąžintomis išmokomis, suma, gali susidaryti likvidumo perteklius. Tokio likvidumo pertekliaus ar deficito kompensavimas yra neišvengiamas NGEU finansavimo strategijos įgyvendinimo elementas. Šios išlaidos neturėtų tekti atitinkamiems laiko vienetams, jas reikėtų atskirti ir tvarkyti kaip atskirų likvidumo valdymo išlaidų dalį. Būtina nustatyti su likvidumo deficitu ar pertekliumi susijusių išlaidų atskyrimo mechanizmą, kad šias išlaidas būtų galima įtraukti į platesnę finansavimo programą kaip likvidumo valdymo išlaidas. Komisija turėtų naudoti likvidumo valdymo vienetą, kad bet kokius laiko vienetų teigiamus ar neigiamus grynųjų pinigų likučius suvienodintų su bendra išmokų suma;
                  
               
                     (15)
                  
                  
                     įgyvendinant diversifikuotą finansavimo strategiją reikia įsigyti naujų pajėgumų, būtinų palankiausiai prieigai prie kapitalo rinkų įgyti ir nuolatinei veiksmingai tokios infrastruktūros priežiūrai užtikrinti. Tai apima būtinas likvidumo sąskaitų tvarkymo, ES vekselių ir obligacijų aukcionų organizavimo pajėgumų įsigijimo ir naujų vidaus duomenų tvarkymo pajėgumų įdiegimo išlaidas. Tokias tiesiogiai dėl NGEU skolinimosi ir išmokų operacijų vykdymo patiriamas išlaidas reikėtų laikyti pridėtinėmis išlaidomis, t. y. išlaidomis, susijusiomis su NGEU skolinimosi ir mokėjimo infrastruktūros diegimu ir priežiūra. Šios išlaidos turėtų būti įtrauktos į administracinių pridėtinių išlaidų tvarkymo išlaidas;
                  
               
                     (16)
                  
                  
                     administracinių pridėtinių išlaidų tvarkymo išlaidos apima visas administracines išlaidas, tiesiogiai patirtas įgyvendinant NGEU. Šios išlaidos patiriamos kaip diegimo išlaidos, susijusios su vienkartinėmis tam tikrų veiklos pajėgumų kūrimo išlaidomis, arba kaip pasikartojančios išlaidos, kurios yra neišvengiamos, tiesiogiai priskirtinos NGEU operacijoms ir patiriamos per tam tikrą laikotarpį;
                  
               
                     (17)
                  
                  
                     pasikartojančios išlaidos turėtų būti pagrindinė reguliarių metinių išlaidų, priskiriamų tam tikrais metais atliekamoms išmokoms, dalis, o diegimo išlaidas reikėtų priskirti kaip vienkartines išlaidas;
                  
               
                     (18)
                  
                  
                     į administracinių pridėtinių išlaidų tvarkymo išlaidas įtraukiamas administracines išlaidas turėtų sudaryti tik išlaidos iš baigtinio išlaidų, tiesiogiai susijusių su NGEU, sąrašo. Agreguotos administracinių pridėtinių išlaidų tvarkymo išlaidos sudaro labai nedidelę agreguotų išlaidų, susijusių su NGEU operacijomis, dalį; Jeigu administracinių išlaidų sąrašą ateityje pagrįstai prireiktų išplėsti, prieš papildydama šį sąrašą Komisija surengtų atitinkamas konsultacijas, be kita ko, su valstybių narių ekspertais. Tokios konsultacijos taip pat būtų rengiamos prieš atliekant kitų šios metodikos aspektų pakeitimus, kurie turėtų įtakos Sąjungos biudžeto ar valstybių narių dengtinoms išlaidoms;
                  
               
                     (19)
                  
                  
                     
                        ex post sąskaitų faktūrų išrašymo procesas turėtų būti parengtas taip, kad būtų užtikrinama, kad išlaidos būtų pradedamos susigrąžinti nuo 2022 m. ir būtų susigrąžintos iki to momento, kai dėl NGEU skolinimosi ir skolos valdymo operacijų išlaidų nebebūtų patiriama;
                  
               
                     (20)
                  
                  
                     dėl kiekvienos išmokos, ar tai būtų išorės asignuotosios pajamos pagal Reglamento (ES) 2020/2094 3 straipsnio 1 dalį, ar valstybėms narėms pagal Reglamentą (ES) 2021/241 suteiktos paskolos (toliau – EGADP paskolos), Komisija turėtų parengti patvirtinimo pranešimą;
                  
               
                     (21)
                  
                  
                     paskolos pagal Reglamentą (ES) 2021/241 turi būti teikiamos standartinėmis finansinėmis sąlygomis (kalbant apie grąžinimo terminus ir grąžinimo modelį) kiekvienos valstybėms narėms skiriamos išmokos atveju. Patvirtinimo pranešimas dėl išmokų, susijusių su išorės asignuotosiomis pajamomis pagal Reglamento (ES) 2020/2094 3 straipsnio 1 dalį, turėtų būti pagrindinis patvirtinamasis elementas, kuriuo remiantis tos finansinės sąlygos nustatomos ES biudžeto atžvilgiu. Patvirtinimo pranešimo tikslas – patvirtinti prašymą padengti išlaidas pagal jo finansines sąlygas. Šiose sąlygose turėtų būti nurodyta išmokos data, finansinės paramos suma, išorės asignuotųjų pajamų pagal Reglamento (ES) 2020/2094 3 straipsnio 1 dalį finansavimo išlaidų mokėjimų data;
                  
               
                     (22)
                  
                  
                     valstybių narių pasirašytuose paskolų susitarimuose pateiktomis atitinkamomis nuorodomis bus paaiškinta, kad išmokų išlaidos nustatomos taikant šiame sprendime nustatytą metodiką;
                  
               
                     (23)
                  
                  
                     išlaidų paskirstymo metodika nustatomas skolinimosi išlaidų, kurios dengiamos tiek iš biudžeto pagal Sprendimo (ES, Euratomas) 2020/2053 5 straipsnio 2 dalies pirmą pastraipą, tiek valstybių narių pagal Reglamento (ES) 2021/241 15 straipsnio 3 dalį, apskaičiavimo metodas. Taigi, šis metodas – tai skolinimosi ir skolinimo operacijų administravimo tvarka, kaip apibrėžta Sprendimo (ES, Euratomas) 2020/2053 5 straipsnio 3 dalyje ir Reglamento (ES) 2021/241 15 straipsnio 4 dalyje;
                  
               
                     (24)
                  
                  
                     siekiant užtikrinti suderintą NGEU ekonomikos gaivinimo paketo išlaidų paskirstymą, šis sprendimas turėtų būti taikomas nuo 2021 m. birželio 1 d. Kadangi šis sprendimas turėtų būti taikomas skolinimosi sandoriams ir išmokoms pagal NGEU programą, kurie įvyko iki įsigaliojant šiam sprendimui, šis sprendimas turėtų įsigalioti kitą dieną po jo paskelbimo Europos Sąjungos oficialiajame leidinyje. Šis sprendimas pagal Reglamentą (ES) 2021/241 valstybėms narėms suteiktoms paskoloms turėtų būti taikomas įsigaliojus atitinkamiems paskolų susitarimams,
                  
               PRIĖMĖ ŠĮ SPRENDIMĄ:
         1 SKIRSNIS
         
            DALYKAS, APIBRĖŽTYS IR BENDROSIOS TAISYKLĖS
         
         
            1 straipsnis
            Dalykas ir pagrindiniai principai
            
               1.   Šiuo sprendimu nustatoma bendra suderinta metodika, skirta paskirstyti finansavimo, likvidumo valdymo ir administracinių pridėtinių išlaidų tvarkymo išlaidoms, patiriamoms vykdant skolinimosi ir skolos valdymo operacijas pagal programas, finansuojamas pagal Reglamento (ES) 2020/2094 2 straipsnio 2 dalį, jei pagal jas įgyvendinamos to reglamento 1 straipsnio 2 dalyje nurodytos priemonės.
            
            
               2.   Išlaidų paskirstymo metodika taikoma remiantis teisingumo ir vienodo požiūrio principais, užtikrinant, kad išlaidos būtų paskirstomos pagal santykinę gautos paramos dalį.
            
         
         
            2 straipsnis
            Apibrėžtys
            Šiame sprendime vartojamų terminų apibrėžtys:
            
                        1)
                     
                     
                        finansavimo priemonės – išleidžiamos obligacijos, vekseliai, komerciniai vekseliai, iždo vekseliai arba bet kokie kiti tinkami trumpalaikiai ir (arba) ilgalaikiai finansiniai sandoriai pagal Komisijos finansavimo strategiją NGEU skolinimosi ir skolos valdymo operacijoms vykdyti;
                     
                  
                        2)
                     
                     
                        EGADP paskolos susitarimas – Komisijos ir valstybės narės susitarimas pagal Reglamento (ES) 2021/241 15 straipsnio 2 dalį;
                     
                  
                        3)
                     
                     
                        išmoka – išmoka valstybei narei pagal EGADP paskolos susitarimą pagal Reglamento (ES) 2020/2094 2 straipsnio 2 dalies b punktą arba kaip išorės asignuotosios pajamos pagal Reglamento (ES) 2020/2094 3 straipsnio 1 dalį;
                     
                  
                        4)
                     
                     
                        palūkanų laikotarpis – dvylikos (12) mėnesių ar kitoks laikotarpis, kuris gali būti nurodytas patvirtinimo pranešime, skaičiuojamas nuo išmokos datos arba prieš tai ėjusios palūkanų mokėjimo datos;
                     
                  
                        5)
                     
                     
                        likvidumo valdymas – grynųjų pinigų srautų, susijusių su finansavimo priemonėmis ir išmokomis, valdymas;
                     
                  
                        6)
                     
                     
                        NGEU skolinimosi operacijos – operacijos rinkose, visų pirma skolos vertybinių popierių emisijos, siekiant pasiskolinti iki 750 000 mln. EUR sumą 2018 m. kainomis, pagal Sprendimo (ES, Euratomas) 2020/2053 5 straipsnio 1 dalį, įskaitant atnaujinamąjį skolinimąsi;
                     
                  
                        7)
                     
                     
                        NGEU skolos valdymo operacijos – su skola, susidarančia dėl NGEU skolinimosi operacijų, susijusios rinkos operacijos, vykdomos siekiant optimizuoti negrąžintos skolos struktūrą ir sumažinti palūkanų, likvidumo ir kitą finansinę riziką;
                     
                  
                        8)
                     
                     
                        trumpalaikio finansavimo priemonė – finansavimas NGEU skolinimosi operacijomis vienų metų ar trumpesniam laikotarpiui;
                     
                  
                        9)
                     
                     
                        ilgalaikio finansavimo priemonė – finansavimas NGEU skolinimosi operacijomis ilgesniam nei vienų metų laikotarpiui.
                     
                  
         2 SKIRSNIS
         
            VIENETAI IR IŠLAIDŲ APSKAIČIAVIMAS
         
         
            3 straipsnis
            Laiko vienetai
            
               1.   Kiekvienas laiko vienetas galioja šešis mėnesius nuo sausio 1 d. arba nuo liepos 1 d. Tačiau pirmasis laiko vienetas apima laikotarpį nuo 2021 m. birželio 1 d. iki 2021 m. gruodžio 31 d. Paskutiniojo laiko vieneto galiojimo laikotarpis baigiasi 2026 m. gruodžio 31 d.
            
            
               2.   Laiko vienetą sudaro per jo galiojimo laikotarpį atliktos išmokos ir susijusios jam priskirtos finansavimo priemonės. Bet kokia išmoka priskiriama tam laiko vienetui, kuris galioja tos išmokos dieną.
               Nukrypstant nuo pirmos pastraipos, jeigu ilgalaikio finansavimo priemonių, priskirtų ankstesniam laiko vienetui, pajamų suma viršija tam ankstesniam laiko vienetui pagal pirmą pastraipą priskirtų išmokų sumą, išmokos toliau priskiriamos tam ankstesniam laiko vienetui, kol bendra to ankstesnio laiko vieneto išmokų suma taps lygi jam priskirtų ilgalaikio finansavimo priemonių pajamų sumai.
            
            
               3.   Ilgalaikio finansavimo priemonės, išskyrus nurodytas 4 dalyje, priskiriamos laiko vienetui, galiojančiam tuo metu, kai užbaigiama su jų sukūrimu susijusi NGEU skolinimosi operacija.
               Nukrypstant nuo pirmos pastraipos:
               
                           a)
                        
                        
                           finansavimo priemones, sukurtas siekiant finansuoti kito laiko vieneto išmoką, galima priskirti tam laiko vienetui;
                        
                     
                           b)
                        
                        
                           jeigu galiojančio laiko vieneto pabaigoje išmokų suma viršija ilgalaikio finansavimo priemonių pajamų sumą, NGEU skolinimosi operacijoms, užbaigtoms pasibaigus laiko vieneto galiojimo laikotarpiui, sukurtos ilgalaikio finansavimo priemonės priskiriamos tam laiko vienetui, kol ilgalaikio finansavimo priemonių pajamų suma taps lygi to laiko vieneto išmokų sumai.
                        
                     
            
               4.   Ilgalaikio finansavimo priemonės, kuriomis pakeičiamos suėjusio termino ilgalaikio finansavimo priemonės, priskiriamos tam pačiam laiko vienetui.
            
         
         
            4 straipsnis
            Likvidumo valdymo vienetas
            
               1.   Likvidumo valdymo vienetas trunka tol, kol bus grąžintos visos Sprendimo 2020/2053 5 straipsnio 1 dalyje nurodytos lėšos.
            
            
               2.   Likvidumo valdymo vienetą sudaro trumpalaikio finansavimo priemonės.
            
         
         
            5 straipsnis
            Išlaidų skaičiavimas
            Finansavimo, likvidumo valdymo ir administracinių pridėtinių išlaidų tvarkymo išlaidos apskaičiuojamos pagal šio sprendimo priedą.
         
         3 SKIRSNIS
         
            SĄSKAITŲ FAKTŪRŲ IŠRAŠYMAS
         
         
            6 straipsnis
            Patvirtinimo pranešimas
            
               1.   Dėl kiekvienos išmokos Komisija parengia patvirtinimo pranešimą, kuriame išdėstomos prašymo padengti išlaidas sąlygos.
            
            
               2.   Patvirtinimo pranešime nustatomos su kiekviena išmoka susijusių finansavimo išlaidų apmokėjimo ir pagrindinės sumos grąžinimo sąlygos.
            
            
               3.   1 dalyje nurodytame patvirtinimo pranešime, visų pirma, nurodomi šie elementai:
               
                           a)
                        
                        
                           išmokos suma,
                        
                     
                           b)
                        
                        
                           grąžinimo terminas,
                        
                     
                           c)
                        
                        
                           grąžinimo tvarkaraštis,
                        
                     
                           d)
                        
                        
                           išmokos priskyrimas laiko vienetui,
                        
                     
                           e)
                        
                        
                           palūkanų laikotarpis ir nurodyta finansavimo išlaidų mokėjimo diena.
                        
                     
            
               4.   Paskolų patvirtinimo pranešimas taip pat apima papildomus elementus, nurodytus EGADP paskolos susitarimuose.
            
         
         
            7 straipsnis
            Finansavimo išlaidų sąskaitų faktūrų išrašymas
            Finansavimo išlaidų sąskaitas faktūras Komisija išrašo 2 straipsnio 4 dalyje nurodyto palūkanų laikotarpio pabaigoje. Dėl išmokų, kurios yra išorės asignuotosios pajamos pagal Reglamento (ES) 2020/2094 3 straipsnio 1 dalį, sąskaitos faktūros gali būti išrašomos už kalendorinių metų ketvirtį.
         
         
            8 straipsnis
            Likvidumo valdymo išlaidų sąskaitų faktūrų išrašymas
            Likvidumo valdymo išlaidų sąskaitas faktūras Komisija išrašo kiekvienų kalendorinių metų pradžioje už išlaidas, patirtas ankstesniais kalendoriniais metais.
         
         
            9 straipsnis
            Administracinių pridėtinių išlaidų tvarkymo išlaidų sąskaitų faktūrų išrašymas
            Valstybėms narėms, kurioms yra suteiktos EGADP paskolos, Komisija išrašo sąskaitas faktūras už ankstesniais kalendoriniais metais patirtas administracinių pridėtinių išlaidų tvarkymo išlaidas.
         
         4 SKIRSNIS
         
            BAIGIAMOSIOS NUOSTATOS
         
         
            10 straipsnis
            Įsigaliojimas ir taikymas
            Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
            Jis taikomas nuo 2021 m. birželio 1 d.
         
         
            Priimta Briuselyje 2021 m. liepos 2 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 57, 2021 2 18, p. 17.
         
            (2)  OL L 424, 2020 12 15, p. 1.
         
            (3)  2020 m. gruodžio 14 d. Tarybos reglamentas (ES) 2020/2094, kuriuo nustatoma Europos Sąjungos ekonomikos gaivinimo priemonė atsigavimui po COVID-19 krizės paremti (OL L 433I, 2020 12 22, p. 23).
         
            (4)  2018 m. liepos 18 d. Europos Parlamento ir Tarybos reglamentas (ES, Euratomas) 2018/1046 dėl Sąjungos bendrajam biudžetui taikomų finansinių taisyklių, kuriuo iš dalies keičiami reglamentai (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 ir Sprendimas Nr. 541/2014/ES, bei panaikinamas Reglamentas (ES, Euratomas) Nr. 966/2012 (OL L 193, 2018 7 30, p. 1).
      
      
         
            PRIEDAS
            1.   Finansavimo išlaidų apskaičiavimas
            
            Finansavimo išlaidos apskaičiuojamos atliekant šiuos veiksmus:
            
                         
                     
                     
                        1 veiksmas. Laiko vienetui arba likvidumo valdymo vienetui priskirtos atskiros finansavimo priemonės bendrųjų išlaidų per dieną apskaičiavimas
                        Per dieną sukauptos sumos apskaičiuojamos taip:
                        
                                     
                                 
                                 
                                    
                                       
                                 
                              Kiekvienos finansavimo priemonės ažio / dizažio linijiniu būdu paskirstomas per visą priemonės gyvavimo laikotarpį:
                        
                                     
                                 
                                 
                                    
                                       
                                 
                              
                           kai emisijos kaina = bendra kaina (įskaitant banko mokesčius)
                        
                        Kiekvienos finansavimo priemonės bendrosios išlaidos per dieną apskaičiuojamos taip:
                        
                                     
                                 
                                 
                                    
                                       
                                 
                              
                  
                         
                     
                     
                        2 veiksmas. Sukauptų bendrųjų finansavimo išlaidų per dieną apskaičiavimas
                        Kiekvieno laiko vieneto (TC1–TC11) atveju bendrosios vieneto išlaidos per dieną prieš likvidumo likučių išlyginimą yra kiekvienos laiko vienetui priskirtos finansavimo priemonės visų bendrųjų išlaidų per dieną suma:
                        
                                     
                                 
                                 
                                    
                                       
                                 
                              Likvidumo valdymo vieneto finansavimo išlaidos per dieną:
                        
                           
                     
                  
                         
                     
                     
                        3 veiksmas. Laiko vienetų likvidumo likučio per dieną apskaičiavimas
                        Laiko vieneto likvidumo likučio per dieną dydis kasdien apskaičiuojamas taip:
                        
                                     
                                 
                                 
                                    
                                       
                                 
                              
                  
                         
                     
                     
                        4 veiksmas. Finansavimo priemonių dalies išlaidų per dieną kaip laiko vieneto likvidumo pertekliaus apskaičiavimas
                        Finansavimo išlaidų per dieną, susijusios su dalimi finansavimo priemonių, kurių 3 veiksmo rezultatas yra teigiamas (likvidumo perteklius), apskaičiuojamos taip:
                        
                                     
                                 
                                 
                                    
                                       
                                 
                              
                  
                         
                     
                     
                        5 veiksmas. Laiko vieneto finansavimo išlaidų ir likvidumo valdymo vieneto finansavimo išlaidų apskaičiavimas, kai laiko vienete yra susidaręs likvidumo perteklius
                        Likvidumo perteklius perkeliamas iš atitinkamo laiko vieneto į likvidumo valdymo vienetą.
                        Laiko vieneto, iš kurio perkeliamas likvidumo perteklius, finansavimo išlaidos apskaičiuojamos taip:
                        
                                     
                                 
                                 
                                    
                                       
                                 
                              Likvidumo valdymo vieneto, į kurį perkeliamas likvidumo perteklius, išlaidos apskaičiuojamos taip:
                        
                           
                     
                  
                         
                     
                     
                        6 veiksmas. Laiko vieneto, per kurį yra susidaręs likvidumo deficitas, finansavimo išlaidų apskaičiavimas
                        Neigiamas 3 veiksmo rezultatas (likvidumo deficitas) laiko vienete išlyginamas perkeliant likvidumą iš likvidumo valdymo vieneto su jo finansavimo išlaidomis per dieną (5 veiksmas).
                        
                           
                        
                                     
                                 
                                 
                                    7 veiksmas. Išmokos finansavimo išlaidų per dieną apskaičiavimas
                                 
                              Išmokos finansavimo išlaidos per dieną lygios laiko vieneto finansavimo išlaidoms per dieną po išlyginimo, padaugintoms iš santykinės išmokos dalies, susijusios su laiko vienetu, kuriai ji priskirta.
                        
                           
                     
                  2.   Likvidumo valdymo išlaidų apskaičiavimas
            
            Likvidumo valdymo išlaidos per kalendorinių metų ketvirtį (LIQM) apskaičiuojamos taip:
            
               
            Nukrypstant nuo pirmos pastraipos, laikotarpio nuo 2021 m. birželio 1 d. iki 2021 m. gruodžio 31 d. likvidumo valdymo išlaidos už visą šį laikotarpį apskaičiuojamos taip:
            
               
            LIQM per ketvirtį kiekvienai išmokai priskiriamos taip:
            
                         
                     
                     
                        
                           
                     
                  3.   Administracinių pridėtinių išlaidų tvarkymo išlaidų apskaičiavimas
            
            Administracinių pridėtinių išlaidų tvarkymo išlaidos apima EGADP paskolų pasikartojančias administracines išlaidas ir diegimo išlaidas.
            3.1.   Pasikartojančių administracinių išlaidų apskaičiavimas
            
            Pasikartojančios administracinės išlaidos apima bet kokias toliau nurodytų rūšių išlaidas, Komisijos patirtas vykdant NGEU skolinimosi ir skolos valdymo operacijas:
            
                        (a)
                     
                     
                        teisinius mokesčius, įskaitant mokesčius už teisinę nuomonę;
                     
                  
                        (b)
                     
                     
                        pasikartojančias sąskaitos valdymo išlaidas;
                     
                  
                        (c)
                     
                     
                        išorės audito išlaidas;
                     
                  
                        (d)
                     
                     
                        aukcionų platformos priežiūros mokesčius;
                     
                  
                        (e)
                     
                     
                        reitingų agentūros mokesčius;
                     
                  
                        (f)
                     
                     
                        įtraukimo į prekybos sąrašą, apmokestinimo, registracijos, skelbimo ir atsiskaitymo mokesčius;
                     
                  
                        (g)
                     
                     
                        mokesčius už informacines technologijas;
                     
                  
                        (h)
                     
                     
                        su rinkos tyrimais susijusias išlaidas.
                     
                  Jei tokių pačių išlaidų patiriama ir vykdant NGEU skolinimosi operacijas pagal kitas finansinės pagalbos programas, į skaičiavimą įtraukiamos išlaidos apskaičiuojamos kaip pro rata dalis, priskiriama NGEU skolinimosi operacijoms ir NGEU skolos valdymo operacijoms atitinkamais kalendoriniais metais. Tokios išlaidos už EGADP paskolas 2021 m. neįskaičiuojamos.
            Pasikartojančios administracinės išlaidos apskaičiuojamos taip:
            
                         
                     
                     
                        
                           
                     
                  Pasikartojančios administracinės išlaidos paskirstomos taip:
            
               
            3.2.   Diegimo išlaidų apskaičiavimas ir paskirstymas
            
            Diegimo išlaidos apima bet kokias išlaidas, Komisijos patirtas vykdant NGEU skolinimosi ir skolos valdymo operacijas arba susijusias su toms operacijoms skirta technine parama, įskaitant išlaidas, susijusias su:
            
                        (a)
                     
                     
                        NGEU sąskaitų sukūrimu;
                     
                  
                        (b)
                     
                     
                        aukcionų platformų sukūrimu;
                     
                  
                        (c)
                     
                     
                        investuotojų valdymo priemonės sukūrimu;
                     
                  
                        (d)
                     
                     
                        kitomis informacinių technologijų išlaidomis;
                     
                  
                        (e)
                     
                     
                        rinkos tyrimais;
                     
                  
                        (f)
                     
                     
                        konsultavimo mokesčiais.
                     
                  Vienam EGADP paskolos gavėjui tenkančios diegimo išlaidos apskaičiuojamos atliekant šiuos veiksmus:
            
                        i.
                     
                     
                        EGADP paskolų diegimo išlaidos apskaičiuojamos taip:
                        
                                     
                                 
                                 
                                    
                                       
                                 
                              
                  
                        ii.
                     
                     
                        EGADP paskolų diegimo išlaidos 2021, 2022 ir 2023 m. kiekvienai EGADP paskolos susitarimą pasirašiusiai valstybei narei jos pasirašymo metais paskirstomos taip:
                        
                                     
                                 
                                 
                                    
                                       
                                 
                              
                  
                        iii.
                     
                     
                        Nuo 2024 m. sausio 1 d. visos nepaskirstytos diegimo išlaidos apskaičiuojamos taip:
                        
                                     
                                 
                                 
                                    
                                       
                                 
                              
                  Šios išlaidos kaip papildomos diegimo išlaidos, susijusios su išmokomis valstybėms narėms pagal EGADP paskolos susitarimą, paskirstomos taip:
            
               
            3.3.   Tvarkymo išlaidų vienam gavėjui apskaičiavimas
            
            
               
            4.   Santrumpų sąrašas
            
            
                        ACCdaily
                        
                     
                     
                        Kiekvienos finansavimo priemonės sukauptos palūkanų išlaidos, suskirstytos pagal dienas
                     
                  
                        ADMIN CoSper metus
                        
                     
                     
                        Administracinių išlaidų suma per kalendorinius metus
                     
                  
                        ažio / dizažioper dieną
                        
                     
                     
                        Ažio arba dizažio, nustatytas remiantis bendra emisijos kaina, suskirstytas pagal dienas
                     
                  
                        Gavėjas
                     
                     
                        Valstybės narės, gaunančios EGADP paskolų išmokas, ir Sąjungos biudžetas, gaunantis išmoką kaip išorės asignuotąsias pajamas pagal Reglamento 2020/2094 3 straipsnio 1 dalį
                     
                  
                        Atskiro prašymo, pateikto per TC(x), CoF
                     
                     
                        Prašymo, pateikto per X laiko vienetą, finansavimo išlaidos
                     
                  
                        CoFper dieną, vienos priemonės
                        
                     
                     
                        Vienos finansavimo priemonės finansavimo išlaidos per dieną
                     
                  
                        CoFper dieną LMC po išlyginimo
                        
                     
                     
                        Likvidumo valdymo vieneto finansavimo išlaidos per dieną po išlyginimo
                     
                  
                        CoFper dieną LMC prieš išlyginimą
                        
                     
                     
                        Likvidumo valdymo vieneto finansavimo išlaidos per dieną prieš išlyginimą
                     
                  
                        CoFper dieną TC (deficitas) po išlyginimo
                        
                     
                     
                        Vienetų, per kuriuos yra susidaręs pirminis likvidumo deficitas, finansavimo išlaidos per dieną po išlyginimo
                     
                  
                        CoFper dieną TC(perteklius) po išlyginimo
                        
                     
                     
                        Vienetų, per kuriuos yra susidaręs pirminis likvidumo perteklius, finansavimo išlaidos per dieną po išlyginimo
                     
                  
                        CoFper dieną TC(x) prieš išlyginimą
                        
                     
                     
                        X vieneto finansavimo išlaidos per dieną prieš išlyginimą
                     
                  
                        CoFlikvidumo perteklius TC (perteklius)
                        
                     
                     
                        Su laiko vieneto likvidumo pertekliumi susijusios finansavimo išlaidos per dieną
                     
                  
                        CoFper dieną likvidumo perkėlimas iš LMC
                        
                     
                     
                        Su likvidumu, perkeliamu į likvidumo valdymo vienetą, susijusios finansavimo išlaidos per dieną
                     
                  
                        Atkarpa
                     
                     
                        Emitento mokamos palūkanos už obligaciją
                     
                  
                        LikvidumasTC(x)
                        
                     
                     
                        X laiko vieneto likvidumo suma
                     
                  
                        LMC
                     
                     
                        Likvidumo valdymo vienetas
                     
                  
                        LIQMketvirtis
                        
                     
                     
                        Likvidumo valdymo išlaidos per ketvirtį
                     
                  
                        Nominalioji vertė
                     
                     
                        Nominalioji suma
                     
                  
                        Likvidumo atsargų RoIketvirtis
                        
                     
                     
                        Likvidumo atsargų investicijų grąža per ketvirtį
                     
                  
                        TC(x)
                     
                     
                        Bendra X laiko vieneto prašymų ir likvidumo suma